**Årsberetning 2023**

**for**

**Fagforbundet 059 Lillehammer**

**Behandlet av årsmøtet den 30.01.24**

[Innledning 3](#_Toc156389884)

[Styret har i perioden hatt følgende sammensetning: 3](#_Toc156389885)

[Representanter til fylkesstyrerepresentantskap/fylkesmøte 4](#_Toc156389886)

[Representanter til LO lokalt (gjelder ikke for Oslos fagforeninger) 4](#_Toc156389887)

[Valgkomitéen (Konstituert) 4](#_Toc156389888)

[Revisorer 4](#_Toc156389889)

[Kontorforhold 4](#_Toc156389890)

[Ansatte 5](#_Toc156389891)

[Økonomi 5](#_Toc156389892)

[Andre eiendeler 5](#_Toc156389893)

[Beskrivelse av fagforeningens organisasjonsområde - medlemmer og tillitsvalgte fordelt på tariffområder 5](#_Toc156389894)

[Medlemmer uten tariffavtale 5](#_Toc156389895)

[Fagforeningens klubborganisering hos ulike arbeidsgivere 5](#_Toc156389896)

[Koordineringsledd 6](#_Toc156389897)

[Medlemsutvikling 6](#_Toc156389898)

[Møtevirksomheten i 2023 7](#_Toc156389899)

[Utvalgenes virksomhet 8](#_Toc156389900)

[Ungdomsutvalget 8](#_Toc156389901)

[Pensjonistutvalget 8](#_Toc156389902)

[Seksjonsstyret for yrkesseksjon helse og sosial 8](#_Toc156389903)

[Seksjonsstyret for yrkesseksjon kontor og administrasjon 8](#_Toc156389904)

[Seksjonsstyret for yrkesseksjon samferdsel og teknisk 9](#_Toc156389905)

[Seksjonsstyret for yrkesseksjon kirke, kultur og oppvekst 10](#_Toc156389906)

[Politisk påvirkning og samarbeid 10](#_Toc156389907)

[Kurs og konferanser 11](#_Toc156389908)

[Fagforeningens anvendelse av organisatorisk frikjøp/ «spleiselag» 11](#_Toc156389909)

[Oppsummering og avslutning 12](#_Toc156389910)

Oppsummering og avslutning ............................................13

# 

# Innledning

Fagforeningens årsberetning er fagforeningstyrets rapportering til medlemmene på i hvilken grad styret har lykkes med å gjennomføre handlingsplanen som årsmøtet vedtok for perioden. Vi håper beretningen gir årsmøtet et bilde av jobben og aktiviteten som er gjort i foreningen i 2023.

## Styret har i perioden hatt følgende sammensetning:

|  |  |  |  |
| --- | --- | --- | --- |
| **Fagforeningsstyret** | **Navn** | **Organisatorisk**  **frikjøp og frikjøpsprosent** | **Honorar i kr** |
| Leder | Gunn Hilde Anundskås | 60 % |  |
| Nestleder | Inge Andre Langseth |  |  |
| Opplærings- ansvarlig |  |  |  |
| Kasserer | Kristian Viken |  | 50 000 |
| Leder yrkesseksjon helse og sosial | Anne Mette Iversen |  |  |
| Leder yrkesseksjon kirke, kultur og oppvekst | Morten Fagerjord |  |  |
| Leder yrkesseksjon samferdsel og teknisk | Arild Haugen |  |  |
| Leder yrkesseksjon kontor og administrasjon/  Fane 2 ansvarlig | Jorun Duenger |  | 50 000  Fane 2 |
| Ungdomstillitsvalgt | Rahwa Rezene Hatsey |  |  |
| Pensjonisttillitsvalgt | Helge Galtrud |  |  |
| Styremedlem | Geir Johansen |  |  |
| Styremedlem | Jørn Enersen |  |  |
| Styremedlem | Anne Berit Vollan |  |  |
| Vararepresentant yrkesseksjon helse og sosial | Ann Eli Bru |  |  |
| Vararepresentant yrkesseksjon samferdsel og teknisk | Jørgen Clausen |  |  |
| Vararepresentant yrkesseksjon kirke, kultur og oppvekst | Inger Marie Ringsbu |  |  |
| Vararepresentant kontor og administrasjon | Aina Eng |  |  |
| Vara ungdomstillitsvalgt |  |  |  |
| Vara pensjonisttillitsvalgt | Rigmor Haakonshellen |  |  |

Medlemmer i styret, seksjon og utvalg har kr 400 i møtegodtgjørelse

## Representanter til fylkesstyrerepresentantskap/fylkesmøte

Til Fagforbundet 059 sitt Representantskap/fylkesmøte har fagforeningen hatt følgende representanter:

* Gunn Hilde Anundskås
* Kine Wangen
* Inge Andre Langseth
* Cecilie B Andersen
* Vara 1 Anne Mette Iversen
* Vara 2 Arild Haugen
* Vara 3 Morten Fagerjord

## Representanter til LO lokalt (gjelder ikke for Oslos fagforeninger)

Gunn Hilde Anundskås

Anne Berit Vollan

Vara : Rahwa Rezene Hatsey

## Valgkomitéen (Konstituert)

Valgkomitéen i henhold til vedtektene har bestått av:

|  |  |
| --- | --- |
| Medlem | Marit Dahl Eriksen |
| Medlem | Geir Johansen |
| Medlem | Jørn Enersen |

## Revisorer

Til å revidere fagforeningens regnskap, har det vært følgende revisorer og vara:

1: Bjørn Kristiansen

2: Tor Aamodt

# Kontorforhold

Beskrivelse av fagforeningens kontorlokaler og hvilket utstyr fagforeningen har til rådighet, herunder hvilken stand dette er i. Her nevnes også eventuell fremleie og eventuell utleie:

*Låner kontorplass på rådhuset sammen med de Hovedtillitsvalgte, Leder har delvis hjemmekontor. Foreningen har egen PC og skriver for leder. Foreningen har også PC for sekretær og nestleder. Utstyret er forholdsvis nytt og i god stand*

## Ansatte

Har fagforeningen egne ansatte? Beskriv eventuelt stillingsstørrelse og tildelte arbeidsoppgaver. Nei

## Økonomi

Angående budsjett og regnskap vises det til egen sak i årsmøtet. Budsjett og regnskap er vedlagt i eget dokument.

## Andre eiendeler

Beskrivelse av fagforeningens eiendeler (hytter/feriehjem, aksjer i eiendom, aviser, stiftelser og lignende redegjøres for. Ingen.

# Beskrivelse av fagforeningens organisasjonsområde - medlemmer og tillitsvalgte fordelt på tariffområder

Fagforeningen har per 31.12.2023 medlemmer innenfor følgende tariffområder:

|  |  |
| --- | --- |
| **Tariffområde** | **Antall medlemmer** |
| KS | 765 |
| KS-bedrift (samfunnsbedriftene) | 11 |
| PBL | 23 |
| Virke | 9 |
| KA | 10 |
| FUS AS (Trygge barnehager) | 25 |
| NHO | 31 |
| Uorganisert arbeidsgiver | 144 |

## Medlemmer uten tariffavtale

144 medlemmer fordelt på 11 ulike arbeidsgivere

## Fagforeningens klubborganisering hos ulike arbeidsgivere

(jfr. vedtektenes § 11.7).

|  |  |  |  |  |
| --- | --- | --- | --- | --- |
| Arbeidsgiver | Tariffområde | Navn på klubbleder (tillitsvalgt etter hovedavtalen) | Klubb-styre (JA/NEI) | Hvis NEI, hva er grunnen til dette? |
| Lillehammer kommune | KS | HTV | Ja |  |

## Koordineringsledd

Beskrivelse av fagforeningens deltakelse i koordineringsledd (jfr. vedtektenes § 12).

Fagforbundet Lillehammer er medlem av Koordineringsledd for Stendi Heimta,

Tyrilistiftelsen og Revisjon Innlandet (Under planlegging)

## Medlemsutvikling

|  |  |  |
| --- | --- | --- |
| **Fagforeningens**  **Vervemål 2023** | | |
| Vervemål totalt: | Måloppnåelse: | |
| 137 | 167 | |
| **Medlemstall totalt: 1708** | | |
|  | | 31.12.23 |
|  | |  |
| **Medlem sammensetning** | | |
| Yrkesaktive totalt | 845 | |
| Lærlinger | 24 | |
| Medlemmer under 30 år | 144 | |
| Pensjonist/Ufør | 528 | |
| Studenter | 216 | |

**Fagforeningens arbeid for å sikre oppnåelse av vervemålet**

Medlemspleie som aktiviteter og sosiale tilbud til medlemmer. Arbeidsplassbesøk, vervekonkurranse.

Oppfølging og bistand til medlemmer. Synlighet i media/sosiale medier.

**Fagforeningens rutiner som skal bidra til å hindre at medlemmer melder seg ut.**

Etter fylket avsluttet ringeprosjekt med å kontakte alle utmeldte i Innlandet har Fagforbundet Lillehammer ved nestleder tatt en månedlig ringerunde til utmeldte medlemmer. Noen få blir gjenvunnet.

**Arbeid med å verve, aktivisere og beholde unge medlemmer, herunder også studenter, elever og lærlinger:**

Ungdomstillitsvalgt har vært på stand sammen med LO innlandet på høgskolen.

I tillegg har foreninga besøkt vgs helse og sosial linjen på Lillehammer.

# Møtevirksomheten i 2023

Årsmøtet avholdes 30.01.2024 i Birkebeinersalen Lillehammer rådhus og behandler følgende saker:

Det er avholdt 10 styremøter.

Styret har behandlet 84 saker.

Foreningens arbeidsutvalg har hatt 3 møter

Styrets jubileumskomite har hatt 3 møter og hyppig mail og telefonkontakt.

Styret har hatt et utvalg for uttalelse til kommunebudsjett for 2024. 1 møte er gjennomført.

Foreningens forhandlingsutvalg har gjennomført lokale forhandlinger i kap 3 og 4.

**Saker som har vært tidkrevende:**

Foreningen har brukt en del tid på å få på plass en ny organisering av foreningen.

Det er første gang at Leder i forening ikke sitter i et HTV verv i tillegg. Det betyr at Foreningen ikke har krav på kontorplass og bruk av utstyr fra kommunen. Foreningen har jobbet for å finne nye løsninger som fungerer og som ikke medfører mye kostnader.

Fagforbundet Lillehammer deltok slik vi pleier hvert år med Fane, i 1 Mai markering sammen med politikere og andre LO forbund

Foreningen har vært på styrekurs i oktober 23.

Tema for kurs var: rolleforståelse, samhandling, foreningsarbeid, organisering av medlemmer, yrkesseksjons og utvalgsarbeid, og planarbeid.

**Sosiale aktiviteter:**

Styret har gjennomført en større jubileumsfest den 04.11.23. På Scandic Lillehammer hotell. Medlemmer ble invitert med partner og ca 225 deltok. Festen ble en suksess med gode tilbakemeldinger fra deltagerne.

I forbindelse med 20 års jubileum i år arrangerte vi kinokveld for 50 medlemmer (førstemann til mølla prinsippet gjaldt) De vi fikk se filmen Sulis. Alle billettene gikk ut.

Foreningen hadde sommermiddag for de tillitsvalgte i juni på Hammer hotell.

Av ca 70 inviterte møtte 20. Omtrent som det pleier å være.

I samarbeid med foreningene i Øyer og Lillehammer sykehus hadde vi medlemskveld i auditoriet på Lillehammer sykehus. Med besøk fra Sparebanken 1 var temaet forsikringer.

Foreningen holder på tradisjonen med å sende blomster til alle jubilanter med rundt tall fra 50 år og oppover.

## Utvalgenes virksomhet

### Ungdomsutvalget

Hadde besøk av skoleinformatør fra Søndre land kommune som var med på vdg skole besøk sammen med ungdomsutvalg fra Lillehammer.  Der hadde hun en presentasjon til helsefag hvor hun snakket om Fagforbundet, LO og viktigheten av å være organisert.

Ungdomsutvalget på Lillehammer har vært på stand med på Høgskolen i Innlandet

Har ellers fokusert å verve inn ungdommer (lærlinger, elever og studenter) i Fagforbundet.

Har som mål fremover å arrangere noe for ungdommer i samarbeid med Fagforbundet & LO.

Pensjonistutvalget   
Vi har arrangert to velferdstiltak.  
I august tur til Kistefos museet inkludert middag på Hadeland Glassverk. 35 deltakere.  
30. november førjuls lunch i Kulturhuset Banken. Camilla Granlien underholdt. 70 gjester møtte opp.  
  
Leder av utvalget har skrevet noen innlegg i GD om forhold innen eldreomsorgen i Lillehammer. Utvalget laget en uttalelse om Lillehammer kommune sitt budsjett for 2024.  
Har også representert foreninga med fane på to markeringer mot de høye strømprisene. Begge på Gjøvik, arrangert av LO i Vest-Oppland.  
Har deltatt på årsmøte og en høstkonferanse for pensjonist- og uføreutvalgene i Fagforbundet Innlandet. På sistnevnte foreslo vi og fikk vedtatt en uttalelse som støttet kampen for tariffavtale hos Tesla i Sverige. Har også skrevet om denne streiken i GD, Klassekampen og Frifagbevegelse.no. Leder av utvalget har vært på kinoen og hatt en innledning i forkant av premiere på filmen Sulis. Invitasjon kom fra kinosjef.

### Seksjonsstyret for yrkesseksjon helse og sosial

Vi har hatt 3 møter i vår seksjon i 2023. Planlagt 4, men ett møte ble avlyst.

I uke 25 var det Fagforbunds uka og vi hadde stand på to arbeidsplasser og arbeidsplass besøk uten stand. Leder i seksjonen Anne Mette Iversen var på møte med yrkesseksjon helse og sosial Sør-Gudbrandsdal den 8 november hvor det ble snakket om kurs vi skal samarbeide om for våre medlemmer. Det blir satt i gang et par kurs på nyåret som er relatert til vårt yrke og etter ønsker fra medlemmene.

9 og 10 mars var Anne Mette på yrkesseksjonskonferanse som Fagforbundet Innlandet sammen med de andre seksjonene.

### Seksjonsstyret for yrkesseksjon kontor og administrasjon

Styret har i 2023 bestått av: Jorun Duenger leder, Aina Eng styremedlem, Guri Clausen styremedlem

Styret har hatt 1 møte i 2023, i oktober. Guri og Jorun jobber sammen og diskuterer ofte diverse saker som gjelder yrkesseksjonen.

Saker vi har gjennomført i 2023 er:

Vi har utarbeidet stillingsinstruks for merkantilt ansatte i de tjenesteområdene vi jobber for, Tilrettelagte tjenester og Psykisk helse og rus. Stillingsinstruksene er godkjent av To-leder og ligger nå på TQM. Stillingsinstruks for merkantil til sektor helse og velferd er også ferdig utarbeidet. Vi venter på godkjenning. Målet er at også sekretærer ved skolene får sin stillingsinstruks snart.

Vi har forhandlet fram konsulent-tittel på to merkantilt ansatte i sektor helse og velferd.

Styremedlem Aina Eng, gikk av for alderspensjon fra 01.10.23 og går derfor ut av styret i SKA. Vi har sendt ut forespørsel til seksjonsmedlemmene om noen vil inn i styret etter Aina.

Invitasjoner til diverse kurs i regi av yrkesseksjonen sendes ut til seksjonsmedlemmene etter hvert som de kommer.

Som leder i seksjonen og styremedlem, har Jorun deltatt på de fleste styremøtene i Fagforbundet i 2023

Styreleder SKA har også deltatt på et webinar om digitalt utenforskap som var veldig interessant.

Styreleder SKA var i festkomiteen for jubileumsfesten for Fagforbundet. Det ble et vellykket arrangement.

Vi skal ha siste styremøtet onsdag 6. desember og da sender vi ut julehilsen på e-post til seksjonsmedlemmene

Seksjonsstyret for yrkesseksjon samferdsel og teknisk  
Styret i seksjonen har avholdt 2 styremøter i perioden, hvor det ble diskutert hvordan seksjonsstyret skulle arbeide og bruk av økonomiske midler. Det ble vedtatt å styrke medlemspleie innenfor område Renhold i Lillehammer Kommune, hvor det har vært økt aktivitet fra tillitsvalgte for å få på plass manglende tariff-festede ordninger for de ansatte. Seksjonsstyret gjorde derfor vedtak om at det skulle brukes midler at seksjonsbudsjettet til bla. servering på møtene innen Renhold LK.

Videre ble det kjøpt inn noen effekter fra Fagforbundets nettbutikk til utdeling til medlemmer innenfor seksjonen. Det er utsendt tilbud om teoriopplæring til fagprøve for renholdere i Lillehammer Kommune. Seksjonsstyret konkluderte med at det ikke lot seg gjøre å ha aktiviteter i forbunds uka (uke 25) før sommerferien.   
Det ble derfor planlagt for en innsats med arbeidsplassbesøk i uke 48. Av ulike årsaker ble dette ikke gjennomført denne uka, men vi gir ikke opp håpet.

Styret i seksjonen består pr. nå av 4 valgte medlemmer, alle fra Lillehammer Kommune (2 Vann og Avløp, 2 Veg og Trafikk). To tillitsvalgte er forespurt om stille som kandidat til seksjonsstyret, og har sagt seg villig.

En seksjon som består av så mange fagfelt, bør ha en bredest mulig representasjon i seksjonsstyret. Det er derfor å håpe at noen flere vil være villig til å sitte i seksjon styret i kommende periode, også fra privat sektor i foreningen.

### Seksjonsstyret for yrkesseksjon kirke, kultur og oppvekst

Et hektisk 2023 ligger bak oss, og det rører seg en god del innen seksjonen for Kirke, Kultur og Oppvekst.

Dimensjoneringssaken opptar mange, særlig de som jobber innen grunnskole og barnehage i seksjonen vår. En omorganisering av sektoren er på trappene, og vi går spennende tider i møte. I skrivende stund ligger det an til at Sykehusbarnehagen legges ned pr 01.08.2024. Det kommer i nærmeste fremtid en pekepinn på hva som vil skje med andre kommunale barnehagene. mtp tilstandsbehov og egnethet) og de ulike skolene. Yrkesseksjonen er veldig bevisst på å være «på ballen» i prosessen, og vi bistår de ansatte så godt vi kan med spørsmål som oppstår. For SKKO er det viktig å være synlig i samtiden!

Vi har vært rundt i barnehagene (ikke alle, men mange) på besøk, utrolig givende å treffe fantastiske ansatte i felten. Vi var ute og markerte SFO-dagen 6.september, med et besøk på en av de flotte SFOene i kommunen.

Yrkesseksjonen var representert da Fagforbundet og LO var innom Lillehammer i forbindelse med valgkampen, og fikk godt gehør og oppmerksomhet omkring våre fanesaker innen grunnskole.

Seksjonen var også godt representert under tariffdebatten i høst, og vi nådde frem med punktene våre inn mot tariffkonferansen.

Det var stas å få lov til være til stede under det første klubbmøtet da de organiserte i Fagforbundet på Hammartun skole dannet klubb. Vi ser at Fagforbundet blir større og større innen skolesektoren, noe vi jobber knallhardt og bevisst med. Vi trengs!!

Seksjon KKO bretter opp ermene og er klare for å gyve løs på et spennende, utfordrende og interessant 2024, og vi gleder oss.

# Politisk påvirkning og samarbeid

Fagforbundet Lillehammer har i 2023 hatt samarbeidsavtaler med Lillehammer Arbeiderparti og Rødt.

Foreningen har hatt 4 møter med Rødt Lillehammer og 3 møter med Lillehammer arbeiderparti. Møtene bruker vi til å løfte opp våre medlemmers interesser. Blant annet har vi fremmet våre synspunkter til kommunens budsjettforslag.

## Kurs og konferanser

**gjennomførte kurs og konferanser for tillitsvalgte**

|  |  |  |  |
| --- | --- | --- | --- |
| **Type kurs:** | **Antall TV gjennomført** | **Dato gjennomført** | **Registrert i AOF** |
| Fase 1 | 10 | 14-16 juni 23 | Ja |
| Fase 2 | 2 | Februar 23 | Ja |

Planlagt Fase 2 i høst ble avlyst. Vi hadde søkere som står på venteliste.

**Andre kurs og konferanser**

|  |  |  |  |
| --- | --- | --- | --- |
| **Type kurs** | **Arrangør** | **Antall deltakere** | **Dato gjennomført** |
| Fase 3 toppskolering | Fagforbundet | 1 | April 23 |

Våre Hovedtillitsvalgte i kommunen har hatt flere lokale samlinger med de tillitsvalgte i 2023. De får opplæring i ulike temaer. Blant annet turnus, lokale forhandlinger, tariff mm.

Medlemmer i utvalg og seksjoner har deltatt på ulike konferanser og opplæring. Se under årsrapport fra utvalgene/seksjoner.

**Yrkesfaglige kurs, fagdager og konferanser- medlemsrettet**

Seksjoner og utvalg sender ut informasjon om kurs og opplæring til medlemmer.

## Fagforeningens anvendelse av organisatorisk frikjøp/ «spleiselag»

Fagforbundet Lillehammer har søkt om organisatoriske midler også i 2023.

Vi har fått tildelt midler og disse er brukt på frikjøpsdager av nestleder til å følge opp utmeldinger og arbeidsplassbesøk og verving. Oppfølging av medlemmer innenfor private områder. Summen er på 20611,-

# Oppsummering og avslutning

Styret i foreningen mener vi har hatt god aktivitet i foreningen i 2023. Ikke alle planer vi har lagt i starten på året har blitt gjennomført av ulike årsaker, men flere aktiviteter har kommet på underveis etter ønsker og forslag fra medlemmer eller styret.

Lokale utfordringer vi har er å besette verv i foreningen. Det er vanskelig å finne folk som ønsker å ta på seg en jobb for foreningen. En stor takk til alle medlemmer i styret og utvalg, og tillitsvalgte som gjør en god jobb for foreninga.

Foreningen har i tillegg til oppgavene som er beskrevet i beretningen mye arbeid innenfor private arbeidsplasser. Leder har brukt mye ressurser på oppfølging av medlemmer innenfor disse områdene. Det går med mye tid på dette i tillegg til drift av forening.

Styrets medlemmer har vært på styrekurs i år. Dette har vært nyttig i forhold til rolleforståelse og større innsikt i oppgaver som ligger til styremedlemmene. Kurset kommer til god nytte når vi nå skal planlegge, og fordele aktiviteter og ansvar for 2024.

**Sted og dato**

|  |  |  |  |
| --- | --- | --- | --- |
|  | Fagforeningsleder | |  |
|  |  | |  |
|  |  | |  |
|  |  | |  |
| Nestleder |  | | Opplæringsansvarlig |
|  |  | |  |
| Kasserer |  | | Leder yrkesseksjon kirke, kultur og oppvekst |
|  |  | |  |
| Leder yrkesseksjon helse og sosial |  | | Leder yrkesseksjon kontor og administrasjon |
|  |  | |  |
| Leder yrkesseksjon samferdsel og teknisk |  | | Pensjonisttillitsvalgt |
|  |  | |  |
| Ungdomstillitsvalgt |  | | Styremedlem |
|  |  | |  |
| Styremedlem |  | | Styremedlem |
|  |  | |  |
| Styremedlem | |  | Styremedlem |
|  | |  |  |
| Styremedlem | |  | Styremedlem |
|  | |  |  |